
Text rozhodnutia
Súd: Krajský súd Bratislava Spisová značka: 3Cob/161/2013 Identifikačné číslo súdneho spisu: 1206218350 Dátum vydania rozhodnutia: 18. 02. 2015 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2015:1206218350.2 Opravné uznesenie Krajský súd v Bratislave v právnej veci navrhovateľa Rauch Slovensko s.r.o., Trnavská cesta 82, Bratislava, IČO: 35 775 416, práv. zast. advokátom JUDr. Radovanom Palom, Panenská 6, Bratislava, proti odporcovi X.. N. R., R.. X.X.XXXX, Q. X/XX, D., práv. zast. Advokátska kancelária JUDr. Mariana Kuchtová, s.r.o., Staré záhrady 3, Bratislava, o zaplatenie 6.423,24 EUR s príslušenstvom a o odvolaní odporcu proti rozsudku Okresného súdu Bratislava II v Bratislave č.k. 54Cb/176/2006-566 zo dňa 4.12.2012, jednohlasne takto r o z h o d o l : Krajský súd v Bratislave o p r a v u j e druhý odsek výroku rozsudku č.k. 3Cob/161/2013-613 z 29.10.2014 tak, že správne znie: Navrhovateľ je povinný zaplatiť na náhradu trov odvolacieho konania odporcu sumu 318,50 EUR náhrady súdneho poplatku a sumu 226,48 EUR náhrady trov právneho zastúpenia, k rukám právneho zástupcu odporcu, do troch dní od právoplatnosti rozsudku. Krajský súd v Bratislave návrh na odklad vykonateľnosti rozsudku zamieta. o d ô v o d n e n i e : Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Pri písomnom vyhotovení rozsudku došlo k zrejmej nesprávnosti pri určení výšky náhrady trov právneho zastúpenia tak, že je v ňom uvedená suma 266,48 EUR namiesto správnej sumy 226,48 EUR ako to vyplýva z odôvodnenia rozsudku. Podaním zo dňa 27.1.2015 požiadal navrhovateľ o opravu výroku uvedeného rozsudku poukazujúc na nesúlad medzi jeho výrokom a odôvodnením a požiadal, aby súd odložil vykonateľnosť rozsudku, kým opravné uznesenie nenadobudne právoplatnosť a to z dôvodu zaplatenia správnej sumy odporcovi a z dôvodu potreby zaradenia dokladov do účtovných a daňových podkladov v náležitej výške. Uviedol ďalej, že za správnu, zodpovedajúcu vyhl. č. 655/2004 Z.z., považuje sumu 544,98 EUR. Odvolací súd vyhovel návrhu na opravu, nakoľko došlo k zrejmému pochybeniu vo výroku jeho rozsudku a rozsudok postupom podľa § 211 ods. 2 v spojení s § 164 O.s.p. opravil. Odvolací súd nevyhovel návrhu na odklad vykonateľnosti, nakoľko vzhľadom na skutočnosť, že proti uzneseniu odvolacieho súdu nie je prípustné podať odvolanie, nadobúda právoplatnosť doručením, nepovažoval odloženie vykonateľnosti za účelné. Poučenie: Proti tomuto uzneseniu odvolanie nie je prípustné.

